kalixlouiis/myanmar-wikipedia-corpus huggingface dataset:
၁၉၇၂ ခုနှစ်တွင် မြေတိုင်းဦးစီးဌာနအား လယ်ယာနှင့်သစ်တောဝန်ကြီးဌာန လက်အောက်တွင် ဖွဲ့စည်းထားရှိခဲ့သည်။
၁၉၉၂ ခုနှစ်၊ မတ်လတွင် မြေတိုင်းဦးစီးဌာနကို သစ်တောရေးရာ ဝန်ကြီးဌာနလက်အောက်တွင် ဖွဲ့စည်းခဲ့ပြီးနောက် ၂၀၀၄ ခုနှစ်၊ ဩဂုတ်လ ၁ ရက်နေ့တွင် လယ်ယာစိုက်ပျိုးရေးနှင့် ဆည်မြောင်းဝန်ကြီးဌာနလက်အောက်သို့ ပြောင်းလဲဖွဲ့စည်းကာ မြေတိုင်းလုပ်ငန်းများကို ဆက်လက်လုပ်ကိုင်ခဲ့သည်။
၂၀၁၂ ခုနှစ်၊ ဒီဇင်ဘာလ ၁၈ ရက်နေ့တွင် လယ်ယာစိုက်ပျိုးရေးနှင့် ဆည်မြောင်းဝန်ကြီးဌာနလက်အောက်မှ ပတ်ဝန်းကျင်ထိန်းသိမ်းရေးနှင့်သစ်တောရေးရာဝန်ကြီးဌာန လက်အောက်သို့ ပြန်လည် လွှဲပြောင်း ရောက်ရှိခဲ့သည်။
မြန်မာနိုင်ငံ၏ တည်နေရာ အကျယ်အဝန်း၊ မြေမျက်နှာပြင်အနေအထားတို့ကို တိုင်းတာ ရေးဆွဲရာတွင်လည်းကောင်း၊ မြန်မာနိုင်ငံ၏ နယ်နိမိတ်တိကျမှန်ကန်စွာ ဖြစ်ပေါ်လာရေးအတွက် အိမ်နီးချင်းနိုင်ငံများနှင့် ပူးတွဲတိုင်းတာသတ်မှတ်ရေးလုပ်ငန်းများ ဆောင်ရွက်ရာတွင် လည်းကောင်း၊ မြေတိုင်းဦးစီးဌာနသည် အဓိကတာဝန်ယူ ဆောင်ရွက်လျက်ရှိသည်။
ဆက်စပ်ကြည့်ရှုရန် သစ်တောဦးစီးဌာန အပူပိုင်းဒေသစိမ်းလန်းစိုပြည်ရေးဦးစီးဌာန ပတ်ဝန်းကျင်ထိန်းသိမ်းရေးဦးစီးဌာန မြန်မာ့သစ်လုပ်ငန်း ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
သတ္တုတွင်းဦးစီးဌာန ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ ဦးစီးဌာနတစ်ခု ဖြစ်သည်။
သမိုင်း​ကြောင်း ၁၁.၂.၁၉၇၄ရက်နေ့တွင် စီမံကိန်းနှင့်လုပ်ငန်းစစ်ဆေးရေးဦးစီးဌာန အမည်ဖြင့် စတင်ဖွဲ့စည်း၍ လုပ်ငန်းများ ဆောင်ရွက်ခဲ့သည်။
၁.၁၂.၁၉၉၈ရက်နေ့မှစ၍ သတ္တုတွင်းဦးစီးဌာနဟူ၍ ပြောင်းလဲဖွဲ့စည်းကာ လုပ်ငန်းများဆောင်ရွက်လျှက် ရှိသည်။
သတ္တုတွင်းဦးစီးဌာနသည် မြန်မာ့သတ္တုတွင်းဥပဒေအရ သတ္တုတွင်းများအားစစ်ဆေးခြင်း၊ ဓာတ်သတ္တုထိန်းသိမ်းခြင်း၊ ဓာတ်သတ္တုတူးဖော်မှုကြောင့် ဖြစ်ပေါ်လာမည့် ပတ်ဝန်းကျင်ထိခိုက် မှုများအား ထိန်းသိမ်းခြင်း၊ သတ္တုတွင်းများ၌ ဘေးအန္တရာယ်ကင်းရှင်းရေးနှင့် သက်သာ ချောင်ချိမှုရရှိစေရေးတို့ကို စီမံခန့်ခွဲရန်တာဝန်ရှိသည်။
ညွှန်ကြားရေးမှူးချုပ်သည် မြန်မာ့သတ္တုတွင်းဥပဒေအရ သတ္တုတွင်း စစ်ဆေးရေးအရာရှိချုပ်ဖြစ်ပြီး မြန်မာ့သတ္တုတွင်း ဥပဒေအရ လျှောက်ထားလာမှုများကို စိစစ်ရန်နှင့် ခွင့်ပြုပေးနိုင်ရန် တာဝန်ရှိသည်။
ဦးစီးဌာနသည် ပြည်တွင်းပြည်ပ ရင်းနှီးမြှပ်နှံမှုတိုးတက်ရေးအတွက်လည်း ဆောင်ရွက်ပေး လျက်ရှိသည်။
နိုင်ငံပိုင်သတ္တုတွင်းများအား ပုဂ္ဂလိကကဏ္ဍတို့လွှဲပြောင်းလုပ်ကိုင်စေလျက်ရှိ သည့်အပြင် သတ္တုကဏ္ဍ၌ ပုဂ္ဂလိကလုပ်ငန်းရှင်များ ရင်းနှီးမြှပ်နှံထားရေးကိုလည်း အားပေးမြှင့်တင်လျက်ရှိသည်။
ဦးစီးဌာနသည် ဝန်ကြီးဌာနမှ ချမှတ်ထားသည့် ဓာတ်သတ္တုဆိုင်ရာ မူဝါဒများကို အကောင်အထည်ဖော်ရန်အတွက် အခြေခံအချက်အလက်များ စုစည်းခြင်းနှင့် စီမံချက်များကို ရေးဆွဲခြင်းတို့ကိုလည်းဆောင်ရွက်လျက်ရှိသည်။
ဖွဲ့စည်းပုံနှင့် တာဝန်ဝတ္တရားများ ဓာတ်သတ္တုဖွံ့ဖြိုးရေးဌာန ပြည်တွင်းရင်းနှီးမြှုပ်နှံမှုနှင့် နိုင်ငံခြား ရင်းနှီးမြှုပ်နှံမှုများ ဖွံ့ဖြိုးတိုးတက်လာစေရန်၊ မြန်မာ့ သတ္တုတွင်း ဥပဒေ၊ နည်းဥပဒေနှင့်အညီ လျှောက်ထား လာသည့် ခွင့်ပြုမိန့်များအား စနစ်တကျစိစစ်ထုတ်ပေးရန်၊ မြန်မာ့သတ္တုတွင်းဥပဒေနှင့် နည်းဥပဒေများ အမြဲခေတ်မှီတိုးတက်နေစေရန် လိုအပ်သည့် ပြင်ဆင် ဖြည့်စွက်ချက်များ၊ အမိန့်နှင့် ညွှန်ကြားချက်များအား အခါအား လျော်စွာ ထုတ်ပြန် ရေးဆောင်ရွက်ရန်၊ အာဆီယံအဖွဲ့ဝင်နိုင်ငံများ အပါအဝင် နိုင်ငံ တကာမှ သတ္တုကဏ္ဍနှင့် စပ်လျဉ်း၍ ဆက်သွယ် ဆောင် ရွက်လာပါက လိုအပ်သလို အရေးယူဆောင်ရွက်ရန်၊ သတ္တုတွင်း များ၌ ဆောင်ရွက်နေကြသည့် မန်နေဂျာများ/ အင်ဂျင်နီယာများ/ လုပ်သားများ အရည်အချင်းပြည့်ဝပြီး ဘေးအန္တရာယ် ကင်းရှင်းစွာဖြင့် ထုတ်ကုန်များ၊ တိုးတက်ထုတ်လုပ် လာစေရန် ပြည်တွင်း၌ သင်တန်းများ ဖွင့်လှစ်ပို့ချခြင်း၊ ပြည်ပသင်တန်းများသို့ စေလွှတ်ခြင်း၊ ပြန်ကြားရေးနှင့် သတင်းထုတ်ပြန်ခြင်းများ ဆောင်ရွက်ရန်၊ ကုန်ထုတ်လုပ်မှုတိုးမြှင့်ရေးကို ဆောင်ရွက်ရန်အတွက် သက်သာချောင်ချိရေး လုပ်ငန်းများကို ညှိနှိုင်း ပေါင်းစပ် ဆောင်ရွက် ပေးရန်တို့ ဖြစ်သည်။
စစ်ဆေးရေးဌာနခွဲ တည်ဆဲရေနံဥပဒေနှင့် ပေါက်ကွဲစေတက်သော ဥပဒေအရ လိုအပ်သလို စစ်ဆေးကြပ် မတ်ခြင်း၊ မြန်မာ့သတ္တုတွင်းဥပဒေနှင့် မြန်မာ့ကျောက်မျက်ရတနာဥပဒေအရ၊ ဤဦးစီးဌာန၏ ညွှန်ကြားရေးမှူးချုပ် သည် စစ်ဆေးရေးအရာရှိချုပ်ဖြစ်သည့်အလျှောက်ဥပဒေများအရ ခွင့်ပြုမိန့်ရထားသူများ/ အဖွဲ့အစည်း များ/ ကုမ္ပဏီများ/ အသင်း အဖွဲ့များအား သတ်မှတ်ချက်များနှင့် အညီ ဆောင်ရွက်ခြင်း ရှိ/ မရှိ စစ်ဆေး ကြပ်မတ်ခြင်းနှင့် သတ္တုတွင်းဝန်ကြီး ဌာန မှ အခါအားလျော်စွာ ညွှန်ကြားထားသည့် စစ်ဆေးရေး လုပ် ငန်းများ စစ်ဆေးတင်ပြရန် အစီရင်ခံခြင်း စသည့်လုပ်ငန်းများကို ဆောင်ရွက်ရန်ဖြစ်သည်။
ဓာတ်သတ္တုထိန်းသိမ်းရေးနှင့် ပတ်ဝန်းကျင်ထိန်းသိမ်းရေးဌာနခွဲ ဓာတ်သတ္တုတူးဖော်ထုတ်လုပ်ရာတွင် တူးဖော်နည်းစနစ်နှင့် ဆင့်တက်ပြုပြင်မှုနည်းစဉ်တို့၏ အားနည်း ချက်ကြောင့် ဓာတ်သတ္တုများ လေလွင့်ပြုန်းတီးမှုများ ဖြစ်ပွားလေ့ရှိရာ ခွင့်ပြုမိန့်ရရှိသူများမှ ခွင့်ပြုမိန့်ပါ တူးဖော်နည်းစနစ်နှင့် ဆင့်တက်ပြုပြင်မှုနည်းစဉ်အတိုင်း ဆောင်ရွက်ခြင်း ရှိ/ မရှိ ကြပ်မတ်ဆောင်ရွက်ရန် ဖြစ်သည်။
သတ္တုတွင်းများနှင့် သတ္တုစက်ရုံများ၏ ပတ်ဝန်းကျင်တွင် ဓာတ်သတ္တုတူးဖော်ထုတ်လုပ်မှု ကြောင့် ညစ်ညမ်းမှုများ၊ ထိခိုက်ပျက်စီးမှုများ ဖြစ်ပွားလေ့ရှိရာ အကြီးစားတူးဖော်ထုတ် လုပ်မှု လုပ်ငန်းများနှင့်စပ်လျဉ်း၍ ခွင့်ပြုမိန့် မထုတ်ပေးမှီကပင်၊ ပတ်ဝန်းကျင်ထိခိုက်မှုကို ထိန်းသိမ်း ကာကွယ်မည့် စီမံချက်များ တင်ပြစေခြင်း၊ လိုအပ်သလို စိစစ်ခွင့်ပြုခြင်း၊ ခွင့်ပြုမိန့်ပေးပြီး နောက်စီမံချက် ပါအတိုင်း ထိန်းသိမ်းကာကွယ်မှုများ ဆောင်ရွက်ခြင်း ရှိ/ မရှိ စစ်ဆေးကြပ်မတ် ခြင်း၊ အသေးစားနှင့် လက်လုပ်လက်စား တူးဖော်ထုတ်လုပ်မှုများ၌ ခွင့်ပြုမိန့်စည်းကမ်းချက်ပါအတိုင်း ပတ်ဝန်းကျင်း ညစ်ညမ်းမှုမဖြစ်စေရန် ထိန်းသိမ်းကာကွယ်ခြင်း ရှိ/ မရှိ စစ်ဆေးကြပ် မတ်ဆောင်ရွက်ခြင်း၊ တူးဖော် ထုတ်လုပ်မှုကြောင့် ထိခိုက်ပျက်စီးသွားမှုများရှိခဲ့လျှင် မူလ စီမံချက်ပါအတိုင်း ပြန်လည်ထူထောင်မှုနှင့် ပြန်လည်ပြင်ဆင်မှုများကို ဆောင်ရွက်ရန် စစ်ဆေး ကြပ်မတ်ခြင်းလုပ်ငန်းများကို ဆောင်ရွက်ရန်ဖြစ်သည်။
ဓာတ်သတ္တုတူးဖော်ထုတ်လုပ်ခြင်း၊ သတ္တုသန့်စင်ခြင်းလုပ်ငန်းများတွင် ဓာတ်သတ္တု အလေအလွင့် မရှိ စေရေးအတွက် စစ်ဆေးရန်။
ဓာတ်သတ္တုတူး​ဖော်ထုတ်လုပ်ခြင်းနှင့် သတ္တုသန့်စင်ခြင်းလုပ်ငန်းများ ဆောင်ရွက်ရာတွင် ပတ်ဝန်းကျင် ထိခိုက်မှု မရှိစေရန်အတွက် ကာကွယ်ထိန်းသိမ်းစစ်ဆေးရန်။
ဆားလုပ်ငန်းဌာနခွဲ နှစ်စဉ်တိုးတက်လာမည့် ပြည်တွင်းစားသုံးမှု လိုအပ်ချက်/ စက်မှုလုပ်ငန်းများမှ လိုအပ်လာမည့် စက်မှုသုံးဆားများကို ဖြည့်တင်းပေးနိုင်ရန်နှင့် နေလှန်းဆားထုတ်လုပ်ခြင်း၊ အပိုဓာတ်ဆား ထုတ်လုပ် ခြင်း၊ ဆားချော ထုတ်လုပ်ခြင်းတို့အတွက် ခွင့်ပြုလိုင်စင်ထုတ်ပေးခြင်းတို့ ဆောင်ရွက်ပါသည်၊ အိုင်အိုဒင်းချို့တဲ့ရောဂါကို အမျိုးသားကျန်းမာရေးပြဿနာအဖြစ်မှ ဖယ်ရှားနိုင်ရန်အတွက် စားသုံးသည့် ဆားမှန်သမျှ အိုင်အိုဒင်းဖြည့်စနစ် (UniversalSalt Iodization)အရ မြန်မာတစ်နိုင်ငံလုံး အိုင်အိုဒင်းဆားစားသုံးရေးအတွက် Unicef နှင့် ကျန်းမာရေးဝန်ကြီးဌာနတို့ဖြင့် ပူးပေါင်းဆောင်ရွက် လျက်ရှိသည်၊ ထုတ်လုပ်သောဆားများအား စားသုံးရန် သင့်/မသင့်အတွက် ဆိုဒီယမ်ကလိုရိုဒ် ပါဝင်နှုန်းများ၊ စားသုံးမှုဆားများတွင် ပိုတက်ဆီယမ် အိုင်အိုဒိတ်(KIO3)ပါဝင်မှုမှာသတ်မှတ်ချက်ဖြင့် ကိုက်ညီမှုရှိစေရေးအတွက် ဓာတ်ခွဲစစ်ဆေးခြင်းတို့ ဆောင်ရွက်သည်၊ စားသုံးမှု နှင့်စက်မှုကုန်ကြမ်း နှစ်စဉ် လိုအပ်ချက်များအတွက် ပုဂ္ဂလိကဆားထုတ်လုပ်မှုအခန်း ကဏ္ဍကို ကြပ်မတ်ဆောင်ရွက်ပါ သည်၊ နေလှန်းဆားထုတ်လုပ်ခြင်း၊ အပိုဓာတ်ဆားအမျိုးမျိုးထုတ်လုပ်ခြင်း၊ အိုင်အိုဒင်း ဆားထုတ်လုပ် ခြင်းများအတွက် နည်းပညာများဖြန့်ဖြူခြင်း၊ ကူညီပံ့ပိုးဆောင်ရွက်ပေးခြင်းများ ဆောင်ရွက်ပေးလျက် ရှိသည်၊ ပြည်နယ်/တိုင်းဒေသကြီး ဆားလုပ်ငန်းရုံးများ အနေဖြင့် ၂၀၀၈ခုနှစ် ဖွဲ့စည်းပုံ အခြေခံ ဥပဒေပါ ပြဋ္ဌာန်းချက်များနှင့်အညီ ဆားနှင့် ဆားထွက်ပစ္စည်း လိုင်စင်ခများကောက်ခံပေးသွင်းခြင်းကို ကြပ်မတ် ဆောင်ရွက်လျက် ရှိသည်။
စီမံခန့်ခွဲမှုဌာနခွဲ ဤဦးစီးဌာနတစ်ခုလုံး၏ ဝန်ထမ်းရေးရာကိစ္စရပ်များ ပြင်ပဌာနများနှင့် ဆက်သွယ် ဆောင်ရွက်ရာတွင် စီမံခန့်ခွဲမှုကိစ္စရပ်များ၊ ဝန်ကြီးဌာနတစ်ခုလုံး၏ လုံခြုံရေးနှင့် အားကစား ကိစ္စရပ်များ အပါအဝင် အထွေထွေကိစ္စရပ်များ၊ ဤဦးစီးဌာန ဝန်ထမ်းများ၏ လစာနှင့် စရိတ် ကြေးငွေများ၊ ဘဏ္ဍာရေးဆိုင်ရာ ကိစ္စရပ်များ၊ ဘတ်ဂျက်ဆိုင်ရာ ကိစ္စရပ်များ ဆောင်ရွက်ရန် ဖြစ်သည်။
ဆက်စပ်ကြည့်ရှုရန် ဘူမိဗေဒလေ့လာရေးနှင့် ဓာတ်သတ္တုရှာ​ဖွေ​ရေး ဦးစီးဌာန အမှတ် (၁) သတ္တုတွင်း လုပ်ငန်း အမှတ် (၂) သတ္တုတွင်း လုပ်ငန်း မြန်မာ့​ကျောက်မျက်ရတနာ ​ရောင်းဝယ်​ရေး လုပ်ငန်း မြန်မာ့ပုလဲ ထုတ်လုပ်​ရေးနှင့် ​ရောင်းဝယ်​ရေး လုပ်ငန်း ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
ဗျတ်ဝိ၊ ဗျတ္တသည် ပုဂံခေတ် သာသနာသက္ကရာဇ် ၁၅၅၀၊ ခရစ်နှစ် ၁၀၄၉-ခုနှစ်တွင် အိန္ဒိယနိုင်ငံဘက်မှ သင်္ဘောပျက်၍ သုဝဏ္ဏဘူမိ၊ သထုံပြည်၊ ဇင်းကျိုက်တောင်နားတွင် သောင်တင်နေသော ကုလားလူမျိုး၊ ညီနောင်နှစ်ဦး ဖြစ်သည်။
ထိုစဉ်အချိန်၌ သထုံပြည်တွင် မနုဟာမင်းအုပ်ချုပ်မင်းလုပ်နေသော အချိန်ဖြစ်သည်။
ဂီတစာဆို ယုဝစိုးမြင့် ရေး၊ ကူနီနန်းမှ ပခန်းကျော် နှင့် နတ်သမိုင်းစစ်တမ်းများ၊ ၁၉၈၇-ခုနှစ်၊ အောက်တိုဘာလ၊ စာ- ၅၀ ကိုးကား Category:ပုဂံခေတ်။
ဘူမိဗေဒလေ့လာရေးနှင့် ဓာတ်သတ္တုရှာဖွေရေးဦးစီးဌာန ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ ဦးစီးဌာနတစ်ခု ဖြစ်သည်။
သမိုင်း​ကြောင်း မြန်မာနိုင်ငံ၏ ဘူမိဗေဒမြေပုံရေးဆွဲရေးလုပ်ငန်းကို ဒုတိယကမ္ဘာစစ် မတိုင်မီကတည်းက Geological Survey of India(GSI) မှ စတင်ဆောင်ရွက်ခဲ့ပြီး ၁၉၃၇ ခုနှစ်တွင် သီးခြား မြန်မာနိုင်ငံ၏ ဘူမိဗေဒဌာန (Burma Geological Department) စတင်ဖွဲ့စည်းခဲ့သည်။
၁၉၆၂ ခုနှစ် ဒီဇင်ဘာလ ၅ ရက်နေ့တွင် ရေနံနှင့်တွင်းထွက်သယံဇာတ ဖွံ့ဖြိုးတိုးတက်ရေး ကော်ပိုရေးရှင်း (Petroleum and Mineral Resources Corporation, PMRC) အောက်တွင် ဘူမိဗေဒလေ့လာရေးနှင့်ဓာတ်သတ္တုရှာဖွေရေး ဌာနခွဲကို ဖွဲ့စည်းခဲ့သည်။
၁၉၅၆ ခုနှစ် မတ်လ ၁၆ ရက်နေ့တွင် ဓာတ်သတ္တုနှင့် ဘူမိဗေဒလေ့လာရေးဌာနခွဲကို ဓာတ်သတ္တု ဖွံ့ဖြိုးတိုးတက်ရေး ကော်ပိုရေးရှင်း (Mineral Development Corporation)အောက်တွင် ဖွဲ့စည်းခဲ့သည်။
၁၉၇၄ ခုနှစ် စက်တင်ဘာလ ၁၀ ရက်နေ့တွင် ဓာတ်သတ္တုနှင့် ဘူမိဗေဒလေ့လာရေးနှင့် ရှာဖွေရေးဦးစီးဌာန (Directorate of Geological Survey and Mineral Exploration)ကို ပြောင်းလဲဖွဲ့စည်းခဲ့သည်။
၁၉၇၆ ခုနှစ် ဇူလိုင်လ ၁ ရက်နေ့မှစ၍ ဘူမိဗေဒလေ့လာရေးနှင့်ဓာတ်သတ္တုရှာဖွေရေး ဦးစီးဌာန (Department of Geological Survey and Mineral Exploration) အမည်ဖြင့် ပြောင်းလဲ ဖွဲ့စည်းခဲ့သည်။
လုပ်ငန်းတာဝန်များ ကောင်းကင်ဓာတ်ပုံနှင့် ဂြိုဟ်တုပုံရိပ်များ အသုံးပြု၍ ပဏာမအဆင့် ဓာတ်ပုံဘူမိဗေဒ မြေပုံ ရေးဆွဲခြင်းလုပ်ငန်း။
ဒေသန္တရ ဘူမိဗေဒမြေပုံရေးဆွဲရေးနှင့် ပဏာမအဆင့် ဓာတ်သတ္တုရှာဖွေရေး စမ်းသပ် တိုင်းတာရေးလုပ်ငန်း။
ဓာတ်သတ္တုရှာဖွေစမ်းသပ်တိုင်းတာရေးလုပ်ငန်း။
စက်မှုကုန်ကြမ်းတွင်းထွက်ရှာဖွေစမ်းသပ်တိုင်းတာရေးလုပ်ငန်း။
ဇလဘူမိဗေဒမြေအောက်ရေစမ်းသပ်တိုင်းတာခြင်းလုပ်ငန်း။
နိုင်ငံခြားကုမ္ပဏီများနှင့် ဖက်စပ်ဓာတ်သတ္တုရှာဖွေစမ်းသပ်တိုင်းတာရေးလုပ်ငန်း။
ဝန်ကြီးဌာနနှင့် အကျိုးတူ ပူးပေါင်းဆောင်ရွက်နေသော ပြည်တွင်းကုမ္ပဏီများ၏ အကြီးစားနှင့် အသေးစား ဓာတ်သတ္တုနှင့် စက်မှုကုန်ကြမ်းတွင်းထွက် ရှာဖွေတူးဖော် ထုတ်လုပ်မှု အစီရင်ခံစာများအား စစ်ဆေးခြင်း၊ မြေပြင်ကွင်းဆင်း စစ်ဆေးခြင်း လုပ်ငန်းများ။
ပြည်ပတင်ပို့မည့် ဓာတ်သတ္တုနှင့် စက်မှုကုန်ကြမ်းတွင်းထွက်များအား ဈေးနှုန်း သတ်မှတ်ရေးအတွက် အမျိုးအစားနှင့် ပါဝင်နှုန်းများအား တိကျစွာ သတ်မှတ် ရောင်းချနိုင်ရန် သတ္တုတွင်းဦးစီးဌာန၊ သက်ဆိုင်ရာ လုပ်ငန်း/ ဌာနများနှင့် ပူးပေါင်းကာ ကိုယ်စားပြု နမူနာ ရယူခြင်းနှင့် ဓာတ်ခွဲစမ်းသပ်ခြင်းလုပ်ငန်း။
သေလဗေဒနှင့် ဓာတုဗေဒ ဓာတ်ခွဲစမ်းသပ်ခြင်းလုပ်ငန်း။
ဘူမိရူပဗေဒ စမ်းသပ်တိုင်းတာခြင်းလုပ်ငန်း။
မြေတိုင်းလုပ်ငန်း။
လွန်တူးလုပ်ငန်း။
မြန်မာနိုင်ငံအတွင်း ဓာတ်သတ္တု ဖြစ်ထွန်းမှုနှင့် တိုင်းနှင့်ပြည်နယ်အလိုက် ဓာတ်သတ္တု ဖြစ်ထွန်းမှုများကို နှစ်အလိုက် မှတ်တမ်းတင်ခြင်းလုပ်ငန်း။
GIS နည်းဖြင့် ဘူမိဗေဒမြေပုံများကို Digital မြေပုံရေးဆွဲရေးလုပ်ငန်း။
ASEAN Mineral Database ဆောင်ရွက်ရေးလုပ်ငန်း။
ဝန်ကြီးဌာနထံ တင်ပြသည့် ပုဂ္ဂလိက ပြည်တွင်းကုမ္ပဏီများ၏ ဓာတ်သတ္တုရှာဖွေ စမ်းသပ်တိုင်းတာခွင့် လျှောက်ထားလာမှုအား သဘောထားမှတ်ချက် ပြန်ကြားခြင်း လုပ်ငန်း။
ဆက်စပ်ကြည့်ရှုရန် သတ္တုတွင်း ဦးစီးဌာန အမှတ် (၁) သတ္တုတွင်း လုပ်ငန်း အမှတ် (၂) သတ္တုတွင်း လုပ်ငန်း မြန်မာ့​ကျောက်မျက်ရတနာ ​ရောင်းဝယ်​ရေး လုပ်ငန်း မြန်မာ့ပုလဲ ထုတ်လုပ်​ရေးနှင့် ​ရောင်းဝယ်​ရေး လုပ်ငန်း ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
အမှတ် (၁) သတ္တုတွင်း လုပ်ငန်း ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ သတ္တု​ရေးရာအဖွဲ့အစည်းတစ်ခု ဖြစ်သည်။
သမိုင်း​ကြောင်း ဘားမားကော်ပိုရေးရှင်းလီမိတက် (၁၉၅၁) အား (၁၈.၁.၁၉၆၅) ရက်နေ့တွင် ပြည်သူပိုင်ပြုလုပ်ပြီး ပြည်သူ့ ဘော်တွင်းလုပ်ငန်း သို့ ပြောင်းလဲခဲ့သည်။
ဆက်လက်၍(၂.၃.၁၉၇၀) ရက်နေ့တွင် ပြည်သူ့ဘော်တွင်း လုပ်ငန်းမှ မြန်မာ ဘော်တွင်းကော်ပိုရေးရှင်း အမည်သို့လည်းကောင်း၊ (၁.၄.၁၉၇၆)ရက်နေ့တွင် အမှတ်(၁) သတ္တုတွင်း ထုတ်လုပ်ရေးကော်ပိုရေးရှင်း အမည်သို့လည်းကောင်း အဆင့်ဆင့်ပြောင်းလဲ ခေါ်ဝေါ်ခဲ့သည်။
၁၉၈၈ ခုနှစ်တွင် နိုင်ငံတော်အေးချမ်းသာယာရေး နှင့်ဖွံ့ဖြိုးရေးကောင်စီ လက်ထက်မှစ၍ အမှတ်(၁)သတ္တုတွင်း လုပ်ငန်း အဖြစ် သတ်မှတ်လုပ်ကိုင်ခဲ့ရာယနေ့အထိ ဖြစ်သည်။
၁၉၇၂ ခုနှစ်မှစ၍ စက်မှုတွင်းထွက်ကုန်ကြမ်းကော်ပိုရေးရှင်းအဖြစ် ဖွဲ့စည်း တည်ထောင်ခဲ့ပြီး၊ (၁.၄.၁၉၇၆) ရက်နေ့တွင် အမှတ်(၄)သတ္တုတူးဖော်ရေးကော်ပိုရေးရှင်းဟုအမည်ပြောင်းလဲသတ်မှတ်ခဲ့သည်။
(၂၈.၄.၁၉၇၉) ရက်နေ့တွင် အမှတ်(၃)သတ္တုတူးဖော် ထုတ်လုပ်ရေးကော်ပိုရေးရှင်းဟု အမည် ပြောင်းလဲ သတ်မှတ်ခဲ့ပြီး၊ (၁.၄.၁၉၈၉)ရက်နေ့မှစ၍ အမှတ်(၃)သတ္တုတွင်းလုပ်ငန်းအဖြစ် ပြောင်းလဲ ခေါ်ဝေါ်ခဲ့သည်။
(၃၁.၃.၂၀၁၅) ရက်နေ့တွင် အမှတ်(၃) သတ္တုတွင်းလုပ်ငန်းကို ဖျက်သိမ်းပြီးဖြစ်၍ လုပ်ငန်းများနှင့် ဝန်ထမ်းများကို (၁.၄.၂၀၁၅) ရက်နေ့တွင် အမှတ်(၁)သတ္တုတွင်းလုပ်ငန်းသို့ ပြောင်းရွှေ့ သွတ်သွင်းခဲ့သည်။
ဖွဲ့စည်းပုံ ဌာနခွဲများ အုပ်ချုပ်ရေးဌာနခွဲ ငွေစာရင်းဌာနခွဲ ထုတ်လုပ်ရေး(၁)ဌာနခွဲ ထုတ်လုပ်ရေး(၂)ဌာနခွဲ စီမံကိန်းဌာနခွဲ ဖြည့်တင်းထိန်းသိမ်းရေးနှင့်ဝယ်ယူရောင်းချရေးဌာနခွဲ တာဝန်ယူဆောင်ရွက်နေသောသတ္တုအမျိုးအစားများ ကက်ဒမီယမ် ကိုဘော့ ကြေးနီ ခနောက်စိမ်း ခရိုမီယမ် ခဲ ငွေ တယ်လူရီယမ် နီကယ် ပြဒါး သံ သွပ် အလူမီနီယမ် အဆင်းနစ် တာဝန်ယူဆောင်ရွက်နေသောစက်မှုတွင်းထွက်ကုန်ကြမ်းများ ကျောက်မီးသွေး ထုံးကျောက် ဂေါဒန်ကျောက် မင်းဂနီးစ်ဒိုင်အောက်ဆိုဒ် သံကြွယ်ဘောက်ဆိုဒ် သလင်းကျောက် အလှဆင်ကျောက်အမျိုးမျိုး(မာဘယ်ကျောက်၊ဂရက်နိုက်ကျောက်၊ထုံးကျောက်) ကြွေကျောက် မြေဖြူ+ရွှံစေးဖြူ မြေဖယောင်း ဘရိုက်တီးကျောက် ဒိုလိုမိုက်ကျောက် ဂရက်ဖိုက် ဖလိုရိုက် လကြေးဖြူ+လကြေးညို ဖော့စဖိတ် လုပ်ငန်းများ နမ္မတူ-ဘော်တွင်း ခဲ၊သွပ်သတ္တုတွင်းမှာ ရှမ်းပြည်နယ်မြောက်ပိုင်းတွင် တည်ရှိပြီး ခဲစင်၊ ငွေစင်၊ နီကယ်စပိုက်၊ ကြေးနီမက်နှင့် ခနောက်စိမ်းတို့ ထုတ်လုပ်ခဲ့သည့် သတ္တုတွင်းကြီးဖြစ်သည်။
မျက်မှောက် ကာလတွင် ဝင်းမြင်းမိုရ်စက်မှုလုပ်ငန်း ကုမ္ပဏီလီမိတက်သို့ (၅.၁.၂၀၁၀)ရက်နေ့မှ စတင်၍ လွှဲပြောင်း ခဲ့ကာ အမှတ်(၁) သတ္တုတွင်းလုပ်ငန်းနှင့် ထုတ်လုပ်မှုအပေါ် ခွဲဝေခံစားသောလုပ်ငန်း ဆောင်ရွက်လျက် ရှိသည်။
သတ္တုသိုက် ပမာဏမှာ ခဲ၇.၆၇%၊ သွပ် ၃.၆%၊ ငွေ ၄.၇၇ ထရိုင် အောင်စ/တန် အရည်အသွေးရှိ မြေအောက် ခဲဆာလဖိုဒ်သတ္တုရိုင်း မက်ထရစ်တန် သန်းပေါင်း (၃.၅၅)နှင့် ခဲ၅.၂၁%၊ သွပ် ၃.၁၈%၊ ငွေ ၄.၁၉ ထရိုင် အောင်စ/တန် အရည်အသွေးရှိ မြေပေါ်သတ္တုရိုင်း မက်ထရစ်တန် သန်းပေါင်း (၈.၆)ဖြစ်သည်။
စပယ်တောင်၊ ကြေးစင်တောင်စီမံကိန်း အမှတ်(၁)သတ္တုတွင်းလုပ်ငန်း၏ ပြည်ပဖက်စပ်ကုမ္ပဏီဖြစ်သော မြန်မာအိုင်ဗင်ဟိုးကြေးနီ ကုမ္ပဏီ လီမိတက် MICCL မှာ စစ်ကိုင်းတိုင်းဒေသကြီး၊ မုံရွာခရိုင်၊ ဆားလင်းကြီးမြို့နယ်တွင် တည်ရှိပြီး ကြေးစင်တောင်၊ စပယ်တောင်၊ စပယ်တောင်တောင်ဘက် ကြေးနီသတ္တုသိုက်များမှ LME grade A အရည်အသွေးရှိ ကက်သုတ်ကြေးနီများ ထုတ်လုပ်သည်။
မျက်မှောက် ကာလတွင် ပြည်တွင်း ကုမ္ပဏီတစ်ခုသို့ လွှဲပြောင်းခဲ့ပြီး ၎င်းမှ ပြည်ပဖက်စပ်ကုမ္ပဏီတစ်ခုနှင့် ပူးပေါင်း၍ ကက်သုတ် ကြေးနီများ ဆက်လက်ထုတ်လုပ်လျက်ရှိသည်။
MICCL အနေဖြင့် လွှဲပြောင်းခဲ့သည့်နေ့အထိ ကက်သုတ်ကြေးနီ ၂၆၄၀၃၆ မက်ထရစ်တန် ထုတ်လုပ်ခဲ့သည်။
ရတနာသိင်္ဂီသတ္တုတွင်းစီမံကိန်း တည်နေရာနှင့်အကျယ်အဝန်း ရှမ်းပြည်နယ်၊ ကျောက်မဲခရိုင်၊ နောင်ချိုမြို့နယ်၊ ဒိုးပင်ကျေးရွာအုပ်စု အတွင်း မြောက်လတ္တီတွဒ် ၂၂ဒီဂရီ ၃၅ မိနစ် - အရှေ့လောင်ဂျီတွဒ် ၉၆ ဒီဂရီ ၃၀ မိနစ် သမိုင်းအကျဉ်း ၁၉၅၉ ခုနှစ် မှစတင်၍ ဖြစ်မြောက်နိုင်စွမ်းလေ့လာမှု၊ ရှာဖွေ တိုင်းတာမှုများ ဆောင်ရွက် ခဲ့သည်။
၁၉၆၇ ခုနှစ်တွင် ဘူမိဗေဒကွင်းဆင်းလေ့လာရှာဖွေတိုင်းတာမှု အရ အလားအလာ ကောင်းသောသတ္တုကြောများ ရှိမည်ဟု လေ့လာတွေ့ရှိခဲ့သည်။
၁၉၆၈ ခုနှစ်မှ ၁၉၇၁ ခုနှစ်အထိ သတ္တုရိုင်းရှာဖွေခြင်း၊သတ္တုတွင်း ကြိုတင်ပြင်ဆင်မှုနှင့် ထူထောင်မှုလုပ်ငန်းများ ကို တစ်ပြိုင်တည်း ဆောင်ရွက်ခဲ့သည်။
၁.၄.၂၀၁၀ ရက်နေ့ရှိ သတ္တုသိုက်ပမာဏမှာ သ-၁၊ သ-၂၊ သ-၃ နှင့်သ-၄ အဆင့်ရှိ ခဲသတ္တုရိုင်း (၁.၂)သန်း မက်ထရစ်တန်ခန့်ရှိသည်။
၁.၅.၂၀၁၀ ရက်နေ့တွင် ရတနာသိင်္ဂီသတ္တုတွင်းစီမံကိန်းအား ပုဂ္ဂလိက ကုမ္ပဏီသို့ လွှဲပြောင်းခဲ့သည်။
ဘော်ဆိုင်းသတ္တုတွင်းစီမံကိန်း တည်နေရာနှင့်အကျယ်အဝန်း ရှမ်းပြည်နယ်၊တောင်ကြီးခရိုင်၊ကလောမြို့နယ်၊ဘော်ဆိုင်းကျေးရွာအုပ်စုအတွင်း မြောက်လတ္တီတွဒ် ၂၀ ဒီဂရီ ၅၇ မိနစ် - အရှေ့လောင်ဂျီတွဒ် ၉၆ ဒီဂရီ ၄၆ မိနစ် သမိုင်းအကျဉ်း ၁၉၂၀ ခုနှစ်မှ ၁၉၃၀ ခုနှစ်အတွင်း စတီးဘရားသားကော်ပိုရေးရှင်းနှင့် ပုဂ္ဂလိကလုပ်ငန်းရှင်များစမ်းသပ်လုပ်ကိုင်ခဲ့သည်။
သိမ်ကုန်းနှင့်ရွာဟောင်းတို့တွင်မြေအောက်လုပ်ကွက်များ ဖော်ထုတ်ခဲ့သည်။
၁၉၆၅ ခုနှစ်၊ ဧပြီလ(၃၀)ရက်နေ့မှစ၍ ကြီးကြပ်ညှိနှိင်းရေးကော်မီတီ ဖွဲ့စည်းပြီး ဓာတ်သတ္တုတူးဖော်ရေးဆောင်ရွက်ခဲ့သည်။
၁၉၆၉ ခုနှစ်၊ ဇွန်လ(၁)ရက်နေ့မှစ၍ ပြည်သူပိုင်လုပ်ငန်း၊ ပြည်သူ့ဘော်တွင်းလုပ်ငန်းအနေဖြင့် လုပ်ကိုင်ခဲ့သည်။
၁၉၇၆ ခုနှစ်တွင် အမှတ် (၁) သတ္တုတူးဖော်ရေးထုတ်လုပ်ရေး ကော်ပိုရေးရှင်း၊ဘော်ဆိုင်းသတ္တုတွင်းစီမံကိန်း အနေဖြင့်လုပ်ကိုင်ခဲ့သည်။
၁၉၉၉ ခုနှစ်၊ ဧပြီလ(၁)ရက်နေ့မှစ၍ အမှတ်(၁)သတ္တုတွင်းလုပ်ငန်း၊ ဘော်ဆိုင်းသတ္တုတွင်းစီမံကိန်း အမည်ဖြင့်ဆောင်ရွက်ခဲ့သည်။
၂၀၁၀ ခုနှစ်၊ ဧပြီလ(၁)ရက်နေ့ရှိ သတ္တုသိုက်ပမာဏမှာ သ-၃ အဆင့်ရှိ ခဲသတ္တုရိုင်း (၂.၇)သန်းမက်ထရစ်တန်ခန့်ဖြစ်သည်။
၂၀၁၀ ခုနှစ်၊ ဇူလိုင်လ(၁)ရက်နေ့တွင် ဘော်ဆိုင်းသတ္တုတွင်းစီမံကိန်းအား ပုဂ္ဂလိက ကုမ္ပဏီသို့ လွှဲပြောင်းခဲ့သည်။
ဆက်စပ်ကြည့်ရှုရန် သတ္တုတွင်း ဦးစီးဌာန ဘူမိဗေဒလေ့လာရေးနှင့် ဓာတ်သတ္တုရှာ​ဖွေ​ရေး ဦးစီးဌာန အမှတ် (၂) သတ္တုတွင်း လုပ်ငန်း မြန်မာ့​ကျောက်မျက်ရတနာ ​ရောင်းဝယ်​ရေး လုပ်ငန်း မြန်မာ့ပုလဲ ထုတ်လုပ်​ရေးနှင့် ​ရောင်းဝယ်​ရေး လုပ်ငန်း ကိုးကား ကဏ္ဍ:မြန်မာနိုင်ငံရှိ အစိုးရပိုင် ကုမ္ပဏီများ Category:မြန်မာနိုင်ငံရှိ အစိုးရအဖွဲ့အစည်းများ။
အမှတ် (၂) သတ္တုတွင်း လုပ်ငန်း ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ သတ္တု​ရေးရာအဖွဲ့အစည်းတစ်ခု ဖြစ်သည်။
သမိုင်း​ကြောင်း ဓာတ်သတ္တုပစ္စည်းရှာဖွေထုတ်လုပ်ရေးကော်ပိုရေးရှင်း လက်အောက်ရှိခဲမဖြူ၊အဖြိုက်နက်တူးဖော်မှုလုပ်ငန်းကိုသီးခြားဆောင်ရွက်ရန်(၁၅.၃.၁၉၇၂)ရက်နေ့တွင် မြန်မာ့ခဲမဖြူအဖြိုက်နက် ကော်ပိုရေးရှင်းအဖြစ်ဖွဲ့စည်း၍(၁.၄.၁၉၇၆)ရက်နေ့တွင် အမှတ်(၂)သတ္တုတူးဖော်ထုတ်လုပ်ရေးကော်ပိုရေးရှင်းအဖြစ်လည်းကောင်း၊(၁.၅.၁၉၈၉)ရက်နေ့တွင် အမှတ်(၂)သတ္တုတွင်းလုပ်ငန်းအဖြစ်လည်းကောင်း ပြောင်းလဲခေါ်ဆိုခဲ့သည်။
အမှတ်(၂)သတ္တုတွင်းလုပ်ငန်းအနေဖြင့် ရွှေ၊ခဲမဖြူ၊ အဖြိုက်နက်သတ္တုများထုတ်လုပ်ခြင်း၊ကျိုချက်သန့်စင်ခြင်းလုပ်ငန်းများ၊ရောင်းချခြင်းလုပ်ငန်းများဆောင်ရွက်သည်။
ဌာနအနေဖြင့် အကြီးစားရွှေသတ္တုတူးဖော်မှုလုပ်ငန်းအားကုမ္ပဏီ(၆)ခုဖြင့် ဖက်စပ်လုပ်ကိုင်လျက်ရှိပြီးအသေးစားလုပ်ကွက်များအား ဧက(၂၀)နှင့်အောက်သတ်မှတ်၍ကုမ္ပဏီများနှင့်ဖက်စပ်လုပ်ကိုင်လျက်ရှိသည်။
ခဲမဖြူ-အဖြိုက်နက်နှင့်ရောရာသတ္တုများ အဆင့်မြှင့်တင်သည့်စက်ရုံ(လွိုင်ကော်)နှင့် ခဲမဖြူသတ္တုစင်စက်ရုံ(သန်လျင်)တို့အား ဌာနပိုင်အနေဖြင့်လုပ်ကိုင်ဆောင်ရွက်လျက်ရှိသည်။
ဖွဲ့စည်းပုံ ဦး​ဆောင်ညွှန်ကြား​ရေးမှူး ညွှန်ကြား​ရေးမှူး (ထုတ်လုပ်) ခဲမဖြူသတ္တုစင်စက်ရုံ (သန်လျင်) သတ္တုတွင်းစီမံကိန်းရုံး (မွန်) သတ္တုတွင်းစီမံကိန်းရုံး (ကရင်) သတ္တုတွင်းစီမံကိန်းရုံး (ပဲခူး/ကချင်) သတ္တုတွင်းစီမံကိန်းရုံး (ကယား/ရှမ်း/မန္တ​လေး) သတ္တုတွင်းစီမံကိန်းရုံး (စစ်ကိုင်း) ညွှန်ကြား​ရေးမှူး (စီမံ) ရုံးချုပ် အ​ထွေ​ထွေမန်​နေဂျာ သတ္တုတွင်းစီမံကိန်းရုံး (တနင်္သာရီ) လုပ်ငန်းများ တာဝန်ယူဆောင်ရွက်နေသောသတ္တုအမျိုးအစားများ ခဲမဖြူ(Tin) တန်တလိုက်-နိုင်အိုဘီယမ်(Tantalum-Niobium) တိုင်တေနီယမ်(Titanium) ဗနေဒီယမ်(Vanadium) ဘစ်စမတ်(Bismuth) မိုလစ်ဒီနမ်(Molybdenum) ရှားပါးသတ္တုများ(Rare Earth Minerals) စီလီနီယမ်(Selenium) ဆီစီယမ်(Cesium) ဂါလီယမ်(Gallium) ဂျာမလီယမ်(Germallian) တက်ခ်နီယမ်(Technetium) ပိုလိုနီယမ်(Polonium) ဗယ်ရယ်လီယမ်(Beryllium) မြေရှားဒြပ်စင်(Rare Earth Elements) Cerium Dysprosium Erbium Europium Gadolinium Holmium Lanthanum Lutelium Neodymium Praseodymium Promethium Samarium Scandium Terbium Thulium Ytterbium Yttrium ရူဘီဒီယမ်(Rubidium) လစ်သီယမ်(Lithium) ဟဖ်နီယမ်(Hafnium) အင်ဒီယမ်(Indium) ရေဒီယိုသတ္တိကြွတွင်းထွက်(Radioactive Minerals) ယူရေနီယမ်(Uranium) သိုရီယမ်(Thorium) etc ရွှေ(Gold) ရွှေဖြူ(Platinum Group Mineral) Iridium Osmium Palladium Platinum Rhodium Ruthenium အဖြိုက်နက်(Tungsten) အလေးစီးတွင်းထွက်များ(Heavy Minreal) Ilmenite Leucocene Monazite Magnetite Rutile Sphene Xenotime ဆက်စပ်ကြည့်ရှုရန် သတ္တုတွင်း ဦးစီးဌာန ဘူမိဗေဒလေ့လာရေးနှင့် ဓာတ်သတ္တုရှာ​ဖွေ​ရေး ဦးစီးဌာန အမှတ် (၁) သတ္တုတွင်း လုပ်ငန်း မြန်မာ့​ကျောက်မျက်ရတနာ ​ရောင်းဝယ်​ရေး လုပ်ငန်း မြန်မာ့ပုလဲ ထုတ်လုပ်​ရေးနှင့် ​ရောင်းဝယ်​ရေး လုပ်ငန်း ကိုးကား ကဏ္ဍ:မြန်မာနိုင်ငံရှိ အစိုးရပိုင် ကုမ္ပဏီများ Category:မြန်မာနိုင်ငံရှိ အစိုးရအဖွဲ့အစည်းများ။
မြန်မာ့ကျောက်မျက်ရတနာရောင်းဝယ်ရေးလုပ်ငန်း ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ သတ္တုရေးရာအဖွဲ့အစည်းတစ်ခု ဖြစ်သည်။
ဖွဲ့စည်းပုံ ဦးဆောင်ညွှန်ကြားရေးမှူး အထွေထွေမန်နေဂျာ (စီမံ) အထွေထွေမန်နေဂျာ (စီမံကိန်း) အထွေထွေမန်နေဂျာ (ကျောက်မျက်) အထွေထွေမန်နေဂျာ (ကျောက်စိမ်း) ဌာနများ - မြန်မာ့ကျောက်မျက်ရတနာရောင်းဝယ်ရေးလုပ်ငန်း (ရုံးချုပ်)၊ နေပြည်တော် - စီမံဌာန၊ ငွေစာရင်းဌာန၊ နေပြည်တော်ပြတိုက်ဌာန၊ မှတ်တမ်းနှင့်လိုင်စင်ဌာန၊ ရတနာပြပွဲဆိုင်ရာနှင့်ဥပဒေရေးရာဌာန၊ ရောင်းဝယ်ရေးဌာန (ကျောက်မျက်)၊ ရောင်းဝယ်ရေးဌာန (ကျောက်စိမ်း)၊ ရန်ကုန်ပြတိုက်ဌာန။
မိုးကုတ်တူးဖော်ရေးဌာန မိုင်းရှူးတူးဖော်ရေးဌာန မိုးကုတ်တူးဖော်ရေးဌာန (မန္တလေးစခန်းရုံး) လုံးခင်း/ဖားကန့်တူးဖော်ရေးဌာန လုံးခင်း/ဖားကန့်တူးဖော်ရေးဌာန (မြစ်ကြီးနားစခန်းရုံး) လုံးခင်း/ဖားကန့်တူးဖော်ရေးဌာန (မိုးညှင်းစခန်းရုံး) လုံးခင်း/ဖားကန့်တူးဖော်ရေးဌာန (ခန္တီးစခန်းရုံး) ရည်မှန်းချက်များ မြန်မာနိုင်ငံမှ ထွက်ရှိသော ကျောက်မျက် ရတနာများနှင့်စပ်လျဉ်း၍ နိုင်ငံတော်အတွင်း ကျောက်မျက် ရတနာနှင့် လက်ဝတ်ရတနာဈေးကွက် ရာနှုန်းပြည့် ဖြစ်ထွန်းပြီး ဖွံ့ဖြိုးတိုးတက်လာစေရန်။
ဈေးကွက်စီးပွားရေးစနစ်နှင့်အညီ ကျောက်မျက်ရတနာ ထုတ်လုပ်ခြင်းနှင့် ရောင်းဝယ် ဖောက်ကားခြင်း လုပ်ငန်းများကို နိုင်ငံသားကုမ္ပဏီနှင့် သမဝါယမအသင်းများအား လွတ်လပ်စွာ လုပ်ကိုင်ခွင့်ပြုရန်။
ကျောက်မျက်ရတနာနှင့် လက်ဝတ်ရတနာများကို အချိန်အခါမရွေး လွတ်လပ်စွာရောင်းဝယ် ဖောက်ကား နိုင်ရေးအတွက် ကျောက်မျက် ရတနာဈေးများ ဖွင့်လှစ်ထားရှိရန်။
ကျောက်မျက်ရတနာအရိုင်းများကို ဆင့်တက်ပြုပြင်၍ တန်ဖိုးမြင့်ထုတ်ကုန် အချောထည်နှင့် လက်ဝတ် ရတနာများ ထုတ်လုပ်ပြီး အချောထည်ဈေးကွက် ပိုမိုဖြစ်ထွန်း တိုးတက်စေရေး ဆောင်ရွက်ရန်။
ဆက်စပ်ကြည့်ရှုရန် သတ္တုတွင်း ဦးစီးဌာန ဘူမိဗေဒလေ့လာရေးနှင့် ဓာတ်သတ္တုရှာဖွေရေး ဦးစီးဌာန အမှတ် (၁) သတ္တုတွင်း လုပ်ငန်း အမှတ် (၂) သတ္တုတွင်း လုပ်ငန်း မြန်မာ့ပုလဲ ထုတ်လုပ်ရေးနှင့် ရောင်းဝယ်ရေး လုပ်ငန်း ကိုးကား http://www.mge.gov.mm/ Category:မြန်မာနိုင်ငံရှိ အစိုးရအဖွဲ့အစည်းများ။
မြန်မာ့ပုလဲ ထုတ်လုပ်ရေးနှင့် ရောင်းဝယ်ရေး လုပ်ငန်း ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန လက်အောက်ရှိ သတ္တုရေးရာအဖွဲ့အစည်းတစ်ခု ဖြစ်သည်။
သမိုင်းကြောင်း မြန်မာနိုင်ငံတွင် မွေးပုလဲထုတ်လုပ်မှုလုပ်ငန်းကို ၁၉၅၄ ခုနှစ်၌ မြိတ်ကျွန်းစုတွင် စတင်ခဲ့ပြီး ဂျပန်နိုင်ငံ ကိုဘေးမြို့တွင် အခြေစိုက်သောSouth Sea Pearl Company နှင့် မြန်မာနိုင်ငံမှ ကော့သောင်း ရောင်းဝယ်ရေးဆင်ဒီကိတ်တို့ ဖက်စပ်ဆောင်ရွက်ခဲ့ခြင်းဖြစ်သည်။
၁၉၆၃ခုနှစ်၊ ဩဂုတ်လ(၁၆)ရက်နေ့မှစ၍ ပြည်သူပိုင်သိမ်းယူခဲ့ပြီး ပြည်သူ့ပုလဲနှင့်ငါးလုပ်ငန်းအဖွဲ့ကို ဖွဲ့စည်းတာဝန် ပေးအပ်ခဲ့သည်။
၁၉၇၂ ခုနှစ်တွင် ပြည်သူ့ပုလဲနှင့်ငါးလုပ်ငန်း ကော်ပိုရေးရှင်းဟူသော အမည်ဖြင့် လယ်ယာနှင့်သစ်တောဝန်ကြီးဌာန ကွပ်ကဲမှုအောက်သို့ ရောက်ရှိခဲ့သည်။
၁၉၈၃ ခုနှစ်တွင် ပြည်သူ့ပုလဲနှင့်ရေလုပ်ငန်း ကော်ပိုရေးရှင်း အမည်ဖြင့် မွေးမြူရေးနှင့် ရေလုပ်ငန်း ဝန်ကြီးဌာန ကွပ်ကဲမှုအောက်သို့ ရောက်ရှိခဲ့သည်။
၁၉၈၆ ခုနှစ် တွင် သတ္တုတွင်းဝန်ကြီးဌာန ကွပ်ကဲမှုအောက်သို့ ပြောင်းရွှေ့ခဲ့ရပြီး ပုလဲမွေးမြူရေးနှင့် ထုတ်လုပ်ရေး ဌာနခွဲ အမည်ဖြင့် ဆားလုပ်ငန်းကော်ပိုရေးရှင်းနှင့် ပူးပေါင်း ဖွဲ့စည်းခဲ့သည်။
၁၉၈၉ ခုနှစ်တွင် မြန်မာ့ပုလဲရတနာ ကော်ပိုရေးရှင်းအဖြစ် ဖွဲ့စည်းပြီး သီးခြားရပ်တည်ခဲ့သည်။
(၁.၄.၈၉)ရက်နေ့တွင် မြန်မာ့ပုလဲထုတ်လုပ်ရေးနှင့် ရောင်းဝယ်ရေး လုပ်ငန်းအဖြစ် ပြောင်းလဲဖွဲ့စည်းခဲ့ပြီး ပုလဲမွေးမြူရေးသာမက ရောင်းချရေးလုပ်ငန်းများကိုပါ ဆောင်ရွက် ခဲ့သည်။
ဖွဲ့စည်းပုံ စီမံရေးရာဌာနခွဲ ရောင်းချဖြန့်ဖြူးရေးဌာနခွဲ ငွေစာရင်းဌာနခွဲ ဖက်စပ်ဌာနခွဲ အင်ဂျင်နီယာဌာနခွဲ ပုလဲကျွန်း မြတ်ကျွန်း ရွှေကျွန်း လေ့ကျင့်ရေးနှင့်သုတေသနဌာနခွဲ ပုလဲမွေးမြူထုတ်လုပ်လျက်ရှိသောကျွန်းစခန်းများ မြန်မာနိုင်ငံတွင် ပုလဲမွေးမြူထုတ်လုပ်ခြင်းလုပ်ငန်းကို တနင်္သာရီတိုင်းဒေသကြီး အတွင်းတွင် ဆောင်ရွက်လျက်ရှိပြီး နိုင်ငံပိုင် ကျွန်းစခန်း(၁)ခု၊ ပြည်တွင်းဖက်စပ် ကုမ္ပဏီ(၆)ခု၏ ကျွန်းစခန်း(၇)ခုနှင့် ပြည်ပဖက်စပ်ကုမ္ပဏီ(၄)ခု၏ ကျွန်းစခန်း(၄)ခု စုစုပေါင်း ကျွန်းစခန်း(၁၂)ခုရှိသည်။
ပုလဲကျွန်းစခန်း(နိုင်ငံပိုင်) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ဘုတ်ပြင်းမြို့နယ် နီနိုပုလဲမွေးမြူရေးကုမ္ပဏီလီမိတက်၊ မကျည်းပင်ဆောင်ကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ဘုတ်ပြင်းမြို့နယ် အရှေ့တိုင်းပုလဲကုမ္ပဏီလီမိတက်၊ ဇင်ယော်ကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ဘုတ်ပြင်းမြို့နယ် အရှေ့တိုင်းပုလဲကုမ္ပဏီလီမိတက်၊ ဂျလန်းကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ကော့သောင်းမြို့နယ် အဏ္ဏဝါပုလဲကုမ္ပဏီလီမိတက်၊ နတ်သမီးရေတွင်းကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ မြိတ်ခရိုင်၊ ကျွန်းစုမြို့နယ် အာကွာဂိုးလ်မြန်မာပုလဲကုမ္ပဏီလီမိတက်၊ မလိကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ မြိတ်ခရိုင်၊ ပုလောမြို့နယ် ပြည့်စုံထက်မြင့်ကုမ္ပဏီလီမိတက်၊ငလုံးလဖယ်ကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ကော့သောင်းမြို့နယ် ပြည့်ဖြိုးထွန်းအင်တာနေရှင်နယ်ကုမ္ပဏီလီမိတက်၊ ပြင်စဘုကျွန်း(ပြည်တွင်းဖက်စပ်) တည်ရှိရာဒေသ- တနင်္သာရီတိုင်းဒေသကြီး၊ မြိတ်ခရိုင်၊ ကျွန်းစုမြို့နယ် မြန်မာတာဆာကီကုမ္ပဏီလီမိတက်၊ ဒိုမယ်ကျွန်း(ပြည်ပဖက်စပ်- ဂျပန်) တည်ရှိရာဒေသ- တနင်္သာရီတိုင်းဒေသကြီး၊ မြိတ်ခရိုင်၊ ကျွန်းစုမြို့နယ် မြန်မာအတ္တလန်တစ်ကုမ္ပဏီလီမိတက်၊ ဒုံးပုလဲအော်ကျွန်း(ပြည်ပဖက်စပ်-ဩစတြေးလျ) တည်ရှိရာဒေသ- တနင်္သာရီတိုင်းဒေသကြီး၊ မြိတ်ခရိုင်၊ ကျွန်းစုမြို့နယ် မြန်မာအန်ဒါမန်ပါးလ်ကုမ္ပဏီလီမိတက်၊ စိန့်လုခ်ကျွန်း(ပြည်ပဖက်စပ်-ထိုင်း) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ကော့သောင်းမြို့နယ် ဘဲပါးလ်မြန်မာကုမ္ပဏီလီမိတက်၊ ရွှေကျွန်း(ပြည်ပဖက်စပ်- စင်္ကာပူ) တည်ရှိရာဒေသ- တနင်္သာရီတိုင်းဒေသကြီး၊ ကော့သောင်းခရိုင်၊ ကော့သောင်းမြို့နယ်ဝယ်ရေး လုပ်ငန်းမြန်မာ့ ပုလဲထုတ်လုပ်ရေးနှင့် ရောင်းဝယ်ရေးလုပ်ငန်း ဆက်စပ်ကြည့်ရှုရန် သတ္တုတွင်း ဦးစီးဌာန ဘူမိဗေဒလေ့လာရေးနှင့် ဓာတ်သတ္တုရှာဖွေရေး ဦးစီးဌာန အမှတ် (၁) သတ္တုတွင်း လုပ်ငန်း အမှတ် (၂) သတ္တုတွင်း လုပ်ငန်း မြန်မာ့ကျောက်မျက်ရတနာ ရောင်းဝယ်ရေး လုပ်ငန်း ကိုးကား Category:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:မြန်မာနိုင်ငံ၏ နိုင်ငံတော်ပိုင်စီးပွားရေးလုပ်ငန်းများ။
အခြေခံပညာအထက်တန်းကျောင်း၊ ဂွေးကုန်း(အထက-ဂွေးကုန်း)သည် အေးချမ်းသာယာရပ်ကွက်၊ ဂွေးကုန်းရွာ တံတားဦးမြို့နယ်တွင် တည်ရှိသည်။
သမိုင်းကြောင်း ၁၉၆၂ မှ ၁၉၉၈ အထိ အခြေခံပညာမူလတန်းကျောင်း (ဂွေးကုန်း)၊ ၁၉၉၈ မှ ၂၀၀၈ အထိ တွဲဘက် အထက်တန်းကျောင်း (ဂွေးကုန်း)၊ ၂၀၀၈ မှ ၂၀၁၇ အထိ ခွဲ အထက်တန်းကျောင်း(ဂွေးကုန်း) နှင့် ၂၀၁၇-၂၀၁၈ ပညာသင်နှစ်မှစ၍ အခြေခံပညာအထက်တန်းကျောင်း (ဂွေးကုန်း) သို့ တိုးမြှင့်ပြောင်းလဲခဲ့သည်။